**ROMÂNIA**

**JUDEȚUL BISTRIȚA – NĂSĂUD**

**CONSILIUL LOCAL AL COMUNEI**

 **Parva**

**HOTĂRÂRE**

**privind stabilirea unor măsuri în vederea organizării unor manifestări şi festivităţi omagiale, în anul 2018, dedicate împlinirii a 100 de ani de la Marea Unire din 1918**

 Consiliul Local al comunei Parva, întrunit în şedinţa ordinară în data de 26.09.2018, în prezenţa unui numar de 10 consilieri din totalul de 10 consilieri în funcţie.

 Având în vedere :

* Expunerea de motive nr. 2504 din 19.09.2018 iniţiator primarul comunei Parva Strugari Ioan
* Raportul nr. 2503 din 19.09.2018 întocmit de Centrul Turistic Parva şi Şcoala Gimnazială ‘’Vasile Scurtu’’ Parva;
* raportul/avizul favorabil/nefavorabil nr. 2611 din 26.09.2018 al Comisiei pentru învăţământ, sănătate şi familie, activităţi social-culturale, culte, muncă şi protectie socială, protecţia copilului, activităţi sportive şi agrement, protecţia mediului şi turism, servicii publice şi comerţ;
* HCL nr. 5 din 19.02.2018 privind aprobarea bugetului de venituri şi cheltuieli al comunei Parva pe anul 2018;
* HCL nr. 26 din 28.03.2018 privind aprobarea infratirii si cooperarii între Unitatea Administrativ Teritorială – Comuna Parva judetul Bistrita Nasaud din România şi Comuna Teliţa, Raionul Anenii Noi din Republica Moldova;
* HCL nr. 10 din 01.01.2016 privind stabilirea unor normative proprii de cheltuieli pentru activitatea proprie a Consiliului Local Parva/ Primăriei în baza Ordonantei Guvernului nr. 80/2001 privind stabilirea unor normative de cheltuieli pentru autoritaţile administratiei publice şi instituţiile publice, cu modificările şi completările ulterioare;
* Prevederile Legii NR. 10/1990 privind proclamarea zilei naţionale a României;
* Prevederile art. 91, alin. (1), lit. d) si e), alin. (5), lit. a, pct. 4, din Legea administratiei publice locale nr. 215/2001, republicata, cu modificarile si complectarile ulterioare;

În baza art. 97, alin. (1) din Legea administratiei publice locale nr. 215/2001, republicata, cu modificarile si complectarile ulterioare,

**H O T Ă R Ă Ş T E :**

**Art.1.** În anul 2018, cu prilejul împlinirii a 100 de ani de la Marea Unire din 1 decembrie 1918, în comuna Parva se realizeaza Programul Cultural 2018 Centenarul Marii Uniri .

**Art.2.** Se constituie Comisia de elaborare a Programului cultural 2018 Centenarul Marii Uniri, denumită în continuare Comisia, în următoarea componenţă:

* Căluş Toader- Vasile, Viceprimar- Preşedinte;
* Căluş Ionel, Agent Turism- Membru;
* Flore Marina, Director Scoala Gimnazială ‘’Vasile Scurtu’’ Parva- Membru;
* Scurtu Liana Maria, Învăţătoare Scoala Gimnazială ‘’Vasile Scurtu’’ Parva- Membru;
* Nalaţ Rodica, Învăţătoare Scoala Gimnazială ‘’Vasile Scurtu’’ Parva- Membru;
* Pop Aneta, Profesoară Scoala Gimnazială ‘’Vasile Scurtu’’ Parva- Membru.

**Art.3.** Se finanţează din bugetul local următoarele activităţi:

1. Asigurarea transportului pentru locuitori comunei înfrăţite- Teliţa din Raionul Anenii- Noi şi delegaţiei din comuna Parva, la Alba- Iulia cu prilejul împlinirii a 100 de ani de la Marea Unire;
2. Decontarea cheltuielilor de masă se face în baza HCL nr. 10 din 01.01.2016 privind stabilirea unor normative proprii de cheltuieli pentru activitatea proprie a Consiliului Local Parva/ Primăriei în baza Ordonantei Guvernului nr. 80/2001 privind stabilirea unor normative de cheltuieli pentru autoritaţile administratiei publice şi instituţiile publice, cu modificările şi completările ulterioare;
3. Procurarea de imprimate, brosuri, insemne nationale ( drapele, broşe) etc.
4. Închiriere scenă pentru activităţi si plata prestărilor artistice.

**Art.4.** Cu ducerea la îndeplinire a prevederilor prezentei hotărâri se împuterniceşte Primarul comunei Parva domnul Strugari Ioan.

 - persoanele nominalizată la art. 2 din prezenta Hotărâre

**Art.5.** Prezenta hotărâre a fost adoptată cu 10 voturi „pentru’’ din 10 consilieri prezenţi.

 **Art.6.** Prezenta hotărâre se comunică:

* Instituţiei Prefectului – Judeţul Bistriţa-Năsăud
* Primarului comunei Parva
* Persoanelor nominalizate la art. 2

**PREŞEDINTE DE ŞEDINŢĂ**  Aviz de legalitate

 Rus T. Toma **SECRETAR**

 Căluş Ioan

Nr. 42 din 26.09.2018